བགྲོ་གླེང་གི་ཐོག་མར་ཨ་ཁུ་དམ་ཆོས་དཔལ་བཟང་ལགས་ནས་བགྲོ་གླེང་ཚོགས་དགོས་པའི་དམིགས་ཡུལ་དང་ཧོང་ཁྲིན་ཞེས་པའི་བྱུང་རིམ་ཡིག་ཐོག་ནས་ངོ་སྤྲོད་གནང་དོན།ས་སྤྲེལ་ཕྱི་ལོ་༡༩༦༨ལོའི་ཞི་རྒོལ་ཆེན་མོ་ནི་རིག་གནས་གསར་བརྗེའི་སྐབས་ཀྱི་ཚོགས་པ་ཞིག་གི་མིང་ཡིན་པ་དང་།རྒྱ་སྐད་དུ་ཧོང་ཁྲིན་དང་།བོད་སྐད་ལ་ཁྲིན་འདུའི་དམར་སྲུང་དམག་ཟེར།ཕྱི་ལོ་༡༩༦༧ལོར་རྔ་བ་བཀྲ་ཤིས་ཟེར་བས་སི་ཁྲོན་ཞིང་ཆེན་ཁྲིན་འདུ་དམག་ཁུལ་གྱི་ངོ་ཤེས་ཤིག་བརྒྱུད་ནས་ཧོང་ཁྲིན་གྱི་མིང་དེ་བྱུང་བ་ཞིག་ཡིན།དེ་ཡང་རིག་གནས་གསར་བརྗེ་ཆེན་མོའི་ཚོགས་ཁག་གཅིག་གི་མིང་ཡིན་པ་དང་།རིམ་པས་ཚོགས་པའི་ངོ་བོར་གྱུར་ནས་གུང་ཁྲན་ཏང་ལ་ངོ་རྒོལ་བྱེད་མཁན་གྱི་རྩ་འཛུགས་ཤིག་ཏུ་གྱུར་བ་ཡིན།ངོ་རྒོལ་བྱེད་དགོས་པའི་རྒྱུ་མཚན་གཙོ་བོ་ནི།རྒྱ་ནག་དམར་པོའི་མནར་གཅོད་གདུག་རྩུབ་འོག་སྨྲ་བརྗོད་དང་ཆོས་དད་རང་དབང་མེད་པ།ས་ཞིང་དང་སྒོ་ཕྱུགས་སོགས་རང་རྒྱུ་རང་བདག་མེད་པས།མི་མང་གིས་ངོ་རྒོལ་བྱས་པ་རེད།སི་ཁྲོན་ཞིང་ཆེན་རྔ་བ་ཁུལ་གྱི་རྔ་བ་རྫོང་དང་རྐ་ཆུ་རྫོང་།མཛོད་དགེ་རྫོང་།འབར་ཁམས་རྫོང་།ཟུང་ཆུ་རྫོང་།འཛམ་ཐང་རྫོང་།དཀར་མཛེས་ཁུལ་གྱི་སེར་ཤུལ་རྫོང་དང་མཚོ་སྔོན་ཞིང་ཆེན་གྱི་མགོ་ལོག་ཁུལ་གྱི་གཅིག་སྒྲིལ་རྫོང་།པདྨ་རྫོང་།དགའ་བདེ་རྫོང་།ཀན་སུ་ཞིང་ཆེན་གྱི་ཀན་ལྷོ་ཁུལ་གྱི་རྨ་ཆུ་རྫོང་དང་ཀླུ་ཆུ་རྫོང་།བསང་ཆུ་རྫོང་།ཐེ་བོ་སོགས་རྫོང་ཁག་༡༤ལྷག་གི་མི་མང་ཁྲི་བཅུ་ཙམ་ཞིག་གིས་ཡར་ལངས་བྱས་ཏེ་སོ་སོའི་སྲིད་གཞུང་ལ་ཞི་བའི་ངོ་རྒོལ་བྱས་པ་རེད།སྐབས་དེར་གྲོང་ཁྱེར་དམར་པོའི་སྤྱི་ཁྱབ་མགོ་འཁྲིད་རྔ་བའི་རྗེ་འཇིགས་མེད་བསམ་གཏན་རིན་པོ་ཆེ་མཆོག་དང་།མགོ་ལོག་གི་ཡོན་ཏན་རྒྱ་མཚོ་དངོས་མིང་ལ་དགའ་ལྡན་གཉིས་གཙོས་པའི་ས་སྒོ་སོ་སོས་འགན་བླངས་ནས་རྫོང་སོ་སོའི་རྒྱ་གཞུང་ལ་ངོ་རྒོལ་བྱས་པ་རེད།ཅེས་བརྗོད་སོང་།